阅读　查询　韵典　校注　立春前一日雪中访乌程宰李君俞寻有诗见贶依韵和答　粉絮先春拂面翔,临风跃马到君堂。　县民将喜土膏起,　令尹　未惊农事忙。　疾呼小吏具　山酌　,便欲尽醉为诗狂。　我牵尘俗不得久,何意更烦投夜光。　江东释子多能诗,窗前树下如蝉嘶。　朝风暮月只自老,建安旧体谁攀跻。　唯师独慕陶彭泽,　奇迹　仍收王会稽　(自注:尝示余右军书一轴。)　。　此　(宋荦本作比)　焉趣尚已不浅,更在措意摩云霓。　公度以余尝语洛中花品而此邦之人多不敢言花于余今又风雨经时花期遂过作诗以见贻故次其韵　去年三月来吴中,欲拟看花无与从。　今年二月花偏早,　发作　无节雨与风。　前时晴明要寻赏,谓夸洛阳多不容。　我心岂是限南北,美好未必须深红。　姚黄魏品若尽有,春色定应天下空。　因君见赠又及此,莫怪还思涧水东。　凤鸟不受　(四库本作在)　笯,麒麟宁受靽。　君思此二物,中夜忽兴叹。　况值南风来,袭兰归楚岸。　来见江南昏,使君咏汀蘋。　再看蘋叶老,汀畔送归人。　人归多慕恋,　遗惠　在兹民。　始时绕郊郭,水不通蹄轮。　公来作新塘,直抵吴松垠。　新塘建舆梁,济越脱辀仁。　言度新塘去,随迹如鱼鳞。　从今新塘树,便与蔽芾均。　我虽备僚属,笔舌敢妄陈。　因行录所美,愿与国风振。　尝观陈伯玉,感遇三十篇。　矫矫追古道,粲尔日星悬。　今公岂其后,佳咏久已传。　忆为童子日,早诵锦绣妍。　兹来预官属,而许玩奇编。　明珠三百琲,一一径寸圆。　他人握中有,未获毫发焉。　家贫敢怀宝,况近骊龙渊。　又畏风雨作,神物不得全。　再拜捧明月,长跪还席前。　作尉慕吾祖,吾祖非得时。　谁似芙蓉国,日见芙蓉披。　凉雨随风来,清香入酒卮。　自得真隐趣,不惭吴市为。　剡水　⑴　无浅深,历历能见底。　潜鳞莫见窥,尘绂聊堪洗。　古木潭上阴,　遗祠　岩下启。　应识道傍碑,因风奠醪醴。　⑴　正统本、宋荦本作县　班班上川　(冒校:疑川上)　羽,薄暮未安巢。　扰扰方外士,岁晏游远郊。　正值风霜急,晚冰随处　(四库本作深)　敲。　何时居岩下,都把尘事抛。　梅残杏将坼,杨柳都未堪。　欲赠无所赠,春风吹酒酣。　远山犹带雪,野水已如蓝。　羽檄不应有,诗书自可耽。　洛阳牡丹名品多,自谓天下无能过。　及来江南花亦好,绛紫浅红如舞娥。　竹阴水照增颜色,春服帖妥裁轻罗。　时结游朋去寻玩,香吹　酒面　生红波。　粉英不忿付狂蝶,白发强插成悲歌。　明年更开余已去,风雨吹残可奈何。　花娘　十二能歌舞,籍甚声名居乐府。　荏苒其间十四年,朝作行云暮行雨　(《侯鲭录》引作朝为行云暮为雨)　。　格夫　⑴　气俊能动人,人能动之无几许。　前岁适从江国来,时因宴席相微语。　虽有幽情未得传,暗结殷勤度寒暑。　去春送客出东城,舟中接膝已　心⑵倾。自兹稍稍有期约,五月连　(《侯鲭录》作莲)　航并钓行。　曲堤别浦无人处,始笑鸳鸯浪得名。　尔后频　(《侯鲭录》作相)　逢殊嬿婉,各恨从来相见晚。　月下花　(《侯鲭录》作星)　前不暂离,暂离已抵银河远。　青鸟传音日几回,鸡鸣归去暮还来。　经秋度腊无纤失,爱极情专易得猜。　前时　(《侯鲭录》作年)　南圃寻芳卉,小忿不胜投袂起。　官私　乘衅　作威棱,督促仓惶去　(《侯鲭录》作出)　闾里。　萧萧风雨满长溪,一舸翩　(《侯鲭录》作飘)　然逐流水。　忽逢小史向城来　(《侯鲭录》作东)　,泣泪寄言心欲死。　愿郎日　(《侯鲭录》作早)　日致青云,妾已长甘在泥滓。　更悲恩意不得终,世事难凭何若此。　郎闻兹语痛莫深　(《侯鲭录》作禁)　,天地无穷恨无　(《侯鲭录》作不)　已。　我今为尔偶成章,便欲缄之托双鲤。　⑴　《侯鲭录》作高(夏校:夭字之讹,冒校:或是狂)　⑵　《侯鲭录》作心已　乃翁守西鄙,胡骑敢凭陵。　抚士无馀货,吏以文结绳。　向闻来三堂,今复走巴陵。　溯流几千里,云梦苦炎蒸。　风樯易　阵马　,犹使勇气增。　子今远寄省,寄谢余岂能。　江山可留咏,燕许昔尝曾。　去年五月君到官,红渠正开湖水宽。　共酌汀洲不知暮,扣舷月露沾衣寒。　今年我罢欲归去,朋酒久来无此欢。　移舟不忍便为别,竞挈杯肴情未阑。　城堙欲闭各分散,溪云暗澹生悲端。　明日抱酲风雨急,野莲空看寄君难。　和潘叔治题刘道士房画薛稷六鹤图六首　如逢仙圃风,飘飖奋双翅。　拊节　余欲助,和歌谁尔类。　但看矫然姿,固于流　(四库本作回)　雪异。　江头潮正平,日照土山口。　坐见远来舟,高帆忽前后。　将随入浦风,稍度遥圻柳。　客无南北虞,信是承平久。　并州古来称近胡,山雄气壮民足储。　山根晋水发源处,平若皎鉴潜决疏。　渐流渐急不可测,以至𤂆𤂆鸣清渠。　岂惟俯可见毛发,况乃了了看龟鱼。　下溉平田几百顷,稻苗𥝧稏曾不枯。　兴亡莫问随水远,庙深草树空扶疏。　伊君持节过其下,爱此佳趣聊停车。　北望故城无旧物,　泱漭　野色连丘墟。　已向风前听好鸟,只畏落日闻苍狐。　晋人须识汉使美,　冉冉　青髯似绿蒲。　尔来器尔姑,清泪滴尘几。　一闻在目　(冒校:疑日)　言,不谓今则死。　而犹意远行,所念当至止。　秋风忽助嚎　(宋荦本作号)　,万木欲摧毁。　恶老今逼衰,孤寂仍足悲。　寒风一夜起,曩事无不思。　手泽在故物,默历非故时。　梦寐犹平常,反　(冒校作及)　悟恨莫追。　人生苦情累,安得木石为。　赖有同舍郎,相语强解颐。　耳熟　滕阁美,未为豫章游。　近闻东湖上,可见西山头。　朝爱云气生,暮数鸟行幽。　主人趣向远,登览日不休。　父兄已三人,挂冠此迟留。　他年傥一往,风物咏可周。　联系我们　客服:+86　136　0901　3320　